Nibe Avis forsøger hele tiden at forny sig for at holde trit med tiden. Seneste strategiændring er endnu flere lokale temaer.

Nibe Avis har i næsten 100 år bragt historier fra Nibe by og en radius af cirka 20 kilometer. Redaktionen består af fem medarbejdere, der sørger for, at avisens 10.000 eksemplarer alle bliver klar til udbringning onsdag morgen. Men selvom avisen bliver husstandsomdelt, sker det onsdag efter onsdag, at redaktionen onsdag morgen møder ind til flere ventede avislæsere, der ikke kan vente med at få fingre i et frisktrykt eksemplar. - Engagementet fra vores side skal man ikke være i tvivl om, og forventningen ude fra læseren tror jeg heller ikke, man behøver være i tvivl om. De to ting vil afstemme hinanden. Så det vil være fuldt relevant at udgive lokale medier også i alt tid fremad, siger redaktør Jacob Søndergaard, om både lokale medier og avisernes fremtidsudsigter. I indslaget herover kan du se et længere portræt af Nibe Avis.